א' בתמוז תשע"ד

29 ביוני 2014

**3476**

#### לכבוד

יו"ר הכנסת, ח"כ אדלשטיין יולי יואל

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

הטריאופול שמפעילות קופות החולים שפוגע בכבדי שמיעה

דברי הסבר:

עד לשנים האחרונות, הנצרכים למכשירי שמיעה היו זכאים להחזר כספי מקופות החולים עבור מכשיר השמיעה שרכשו ובלבד שהמכשיר נרכש מיבואן או יצרן שעומד בתו התקן הנדרש. השוק היה חופשי וכולם יצאו נשכרים, צרכנים כיצרנים.

אלא מה, בשנים האחרונות קופות החולים יצרו טריאפול לפיו רק מכשירים שיירכשו משלוש חברות ספציפיות יקבלו החזר כספי מהקופה. המציאות היא של טריאופול בלעדי לשלוש חברות בלבד, ולבד מהן כולם נפסדים.

טריאופול זה מונע תחרות חופשית שפוגע בצרכנים הן בהיבט של העלויות, שהרי תחרות מוזילה מחירים, והן בהיבט השכלולי של המכשירים עצמם, כי תחרות מעודדת שכלול ושדרוג.

התוצאה, הצרכנים מפסידים והשוק כולו גם כן. זהו כשל מובנה המונע תחרות אמיתית על המחירים והשירותים , גורם לחלוקת שוק אשר הוציא ומוציא הרבה מתחרים שפועלים בשוק עשרות שנים. זאת ללא בחינת המשמעויות ארוכות הטווח של צמצום דרסטי של המתחרים בענף וסגירתם.

בכבוד רב,

חבר הכנסת שטבון יוני